Henrik Ingebrigtsen

**Henrik Ingebrigtsen** (s. 24. helmikuuta 1991 Stavanger) on norjalainen yleisurheilija, joka kilpailee keskimatkojen juoksussa ja kestävyysjuoksussa. Hän voitti 1 500 metrin matkan Euroopan-mestaruuden vuonna 2012. Myös hänen veljensä Filip ja Jakob ovat juoksun Euroopan-mestareita.

## Ura

Ingebrigtsen sijoittui Euroopan nuorten olympiafestivaaleilla Belgradissa 2007 seitsemänneksi 1&nbsp;500 metrin juoksussa. Hän voitti maansa alle 18-vuotiaiden mestaruuden 2&nbsp;000 metrin estejuoksussa ja 3&nbsp;000 metrin juoksussa 2008. Maastojuoksun EM-kilpailuissa hän sijoittui alle 20-vuotiaiden sarjassa 23:nneksi. Seuraavana vuonna hän karsiutui Novi Sadin alle 20-vuotiaiden EM-kilpailuissa 800 metrin juoksun välierissä ja 1&nbsp;500 metrin alkuerissä. Hän voitti 2&nbsp;000 metrin estejuoksun alle 20-vuotiaiden Norjan-mestaruuskultaa ja oli maastojuoksun EM-kilpailujen alle 20-vuotiaiden sarjassa 12:s. 

Ingebrigtsen putosi kaudella 2010 1&nbsp;500 metrin alkuerissä sekä alle 20-vuotiaiden MM-kisoissa että aikuisten EM-kilpailuissa. Hän voitti samana vuonna Norjan-mestaruuden miesten 1&nbsp;500 metrillä sekä alle 20-vuotiaiden 800 ja 1&nbsp;500 metrin juoksuissa. Vuonna 2011 hän karsiutui Ostravan alle 23-vuotiaiden EM-kilpailuissa 1&nbsp;500 metrin alkuerissä ja sijoittui maastojuoksun EM-kilpailuissa samassa ikäluokassa 15:nneksi.

29. huhtikuuta 2012 Ingebrigtsen alitti 1&nbsp;500 metrin Norjan ennätyksen, jota oli pitänyt nimissään vuodesta 1976 lähtien Lars Martin Kaupang. Ingebrigtsen voitti 1&nbsp;500 metrin Euroopan-mestaruuden Helsingissä 2012 ajalla 3.46,20. Lontoon olympialaisissa hän sijoittui 1&nbsp;500 metrillä viidenneksi ajalla 3.35,43. Joulukuussa hän voitti maastojuoksun alle 23-vuotiaiden Euroopan-mestaruuden Budapestissa. Hän voitti 2012 Norjan-mestaruuden miesten 1&nbsp;500 metrillä, sekä hallissa alle 23-vuotiaiden 800 ja 1&nbsp;500 metrillä. 

Ingebrigtsen sijoittui 11:nneksi Göteborgin EM-hallikilpailujen 2013 3&nbsp;000&nbsp;metrillä. Alle 23-vuotiaiden EM-kilpailuissa Tampereella 2013 hän voitti 5&nbsp;000 metrin mestaruuden. Hän karsiutui 13. heinäkuuta aamupäivällä juostussa päämatkansa 1&nbsp;500 metrin alkuerässä kaaduttuaan matkalla. Saman päivän iltana hän osallistui 5&nbsp;000 metriin juoksuun, jonne hänet oli myös etukäteen ilmoitettu, ja voitti kilpailun ajalla 14.19,39. Moskovan MM-kilpailuissa hän sijoittui kahdeksanneksi ajalla 3.37,52. Maastojuoksun EM-kilpailuissa 2013 hän oli alle 23-vuotiaiden sarjassa kymmenes. Hän voitti 2013 Norjan-mestaruuden 800 metrillä.

Ingebrigtsen juoksi 1&nbsp;500 metrin Norjan ennätyksen 3.31,46 Monacossa 2014. Zürichin EM-kilpailuissa 2014 hän sai samalla matkalla hopeaa ajalla 3.46,10. Hän voitti 2014 myös 1&nbsp;500 metrin Norjan-mestaruuden. Seuraavana talvena hän saavutti Prahan EM-hallikilpailuissa pronssia 3&nbsp;000 metrin juoksussa maansa ennätysajalla 7.45,54. 1&nbsp;500 metrillä hän oli kuudes niin ikään Norjan ennätysajalla 3.39,70. Ulkoratakaudella hän voitti 5&nbsp;000 metrin Norjan-mestaruuden. Pekingin MM-kilpailuissa hän karsiutui 1&nbsp;500 metrin alkuerissä. Maastojuoksussa hän voitti Norjan-mestaruuden ja sijoittui EM-kilpailuissa 26:nneksi.

Ingebrigtsen voitti 2016 Norjan hallimestaruuden 1&nbsp;500 ja 3&nbsp;000 metrillä. Samana vuonna hän voitti EM-pronssia 1&nbsp;500 metrillä Amsterdamissa ajalla 3.47,18. 5&nbsp;000&nbsp;metrillä hän sijoittui neljänneksi vain 0,01 sekuntia voittaja Ilias Fifalle hävinneenä. Ingebrigtsen karsiutui Rion olympialaisissa 1&nbsp;500 metrin välierissä. Belgradin EM-hallikilpailuissa 2017 hän sai hopeaa 3&nbsp;000&nbsp;metrillä ajalla 8.00,93. Maastojuoksun EM-kilpailuissa 2017 hän oli yhdestoista.

Ingebrigtsen saavutti Berliinin EM-kilpailuissa 2018 hopeaa 5&nbsp;000&nbsp;metrin juoksussa ajalla 13.18,75. Kilpailun voitti hänen veljensä Jakob Ingebrigtsen. 1&nbsp;500&nbsp;metrillä Henrik Ingebrigtsen sijoittui neljänneksi. Hän voitti samana vuonna Norjan-mestaruuden 5&nbsp;000&nbsp;metrillä ja sijoittui maastojuoksun EM-kilpailuissa 18:nneksi. Hän saavutti Glasgow'n sisäratojen EM-kilpailuissa 2019 pronssia 3&nbsp;000&nbsp;metrillä ajalla 7.57,19. Hän juoksi 3&nbsp;000&nbsp;metrin Norjan ennätyksen 7.36,85 Oslossa kesäkuussa 2019. Hän voitti samana vuonna 5&nbsp;000&nbsp;metrillä Norjan-mestaruuden ja sijoittui Dohan MM-kilpailuissa 13:nneksi. Hän voitti Norjan-mestaruuden myös maastojuoksussa.

Ingebrigtsen sijoittui maastojuoksun EM-kilpailuissa 23:nneksi vuonna 2022. Hän karsiutui 5&nbsp;000&nbsp;metrin alkuerissä Budapestin MM-kilpailuissa 2023.

## Henkilökohtaiset ennätykset
### Ulkoradat
* 800 m: 1.48,09 (2014)
* 1 500 m: 3.31,46 **NR** (2014)
* Maili: 3.50,72 **NR** (2014)
* 3 000 m: 7.36,85 **NR** (2019)
* 5 000 m: 13.13,99 (2023)
* 10 000 m: 28.20,39 (2022)
* 3 000 m ej: 8.52,56 (2009)

### Sisäradat
* 1 500 m: 3.39,70 **NR** (2015)
* 3 000 m: 7.45,54 **NR** (2015)

## Lähteet
* 
* 

### Viitteet